Ovo je ESOkast!
Najnovija tehnologija i život iza kulisa ESO-a,
Evropske južne opservatorije.
Postrojenja ESO-a u Čileu veoma su fotogenična. Međutim, gotovo sve slike
i video zapisi istih snimljeni su sa tla.
Ovog puta ipak imamo spektakularni vazdušni prikaz,
koji nudi zapanjujuću novu perspektivu.
Izuzetno veliki teleskop u Paranalu je pravi dragulj na vrhu planine.
Udaljen je oko 12 kilometara od obale Pacifika
u severnom Čileu i prava je nirvana za astronome.
Laseri emituju zrake u pravcu neba kako bi proizveli veštačke zvezde
i tako pomogli astronomima da stvaraju još oštrije slike.
Planina Sero Amazones, koja nije daleko od Paranala
biće dom novog Evropskog izuzetno velikog teleskopa.
Na vrhu planine se nalazi platforma koja je dovoljno velika
da na nju stane ogromni teleskop klase 39 metara.
La Sija je prva opservatorija ESO-a u Čileu.
U njoj se nalaze dva teleskopa koji su najproduktivniji
među svim svetskim teleskopima klase 4 metara.
Isprobanu i pouzdanu infrastrukturu La Sije
takođe koriste zemlje članice ESO-a kako bi sprovodile projekte u sopstvenim postrojenjima.
Sada ćete bukvalno da dostignete neverovatne visine.
Spektakularni plato Šahnantor, koji se nalazi na visini od 5000 metara,
pravi je „dar prirode" astronomima koji su u potrazi za retkim, suvim vazduhom.
Ovde ALMA, teleskop sa milimetarskim i submilimetarskim zračenjem
može da dostigne svoj puni opservatorski potencijal.
ALMA je najveći astronomski projekat stacioniran na Zemlji koji postoji.
Dok noć pada, prelepo čileansko nebo
postaje glavna senzacija.
Astronomi mogu da posmatraju nebo
u nadi da će otkriti neke tajne univerzuma...
Transkripcija - ESO; prevela - Mirjana Dragović